Úrvalsvísitala kauphallar Nasdaq á Íslandi hækkaði um 0,11% , upp í 2.068,72 stig , í 1,3 milljarða króna heildarviðskiptum í kauphöllinni í dag . Tíu félög eru í Úrvalsvísitölunni sjálfri , eða helmingur þeirra tuttugu félaga sem eru á aðallista kauphallarinnar . Þrjú félög eru svo til viðbótar á First North listanum , Hampiðjan , Klappir grænar lausnir og Sláturfélag Suðurlands . Á aðallistanum hækkaði einungis gengi þriggja félaga í viðskiptum dagsins , þar af Sýnar sem er eina þeirra sem ekki er í Úrvalsvísitölunni , mest , eða um 1,06% , en þó ekki nema í 14 milljóna króna viðskiptum og fór gengi bréfa félagsins í 28,60 krónur . Gengi bréfa Símans hækkaði næst mest , eða um 0,98% , í 5,14 krónur , í 51 milljóna króna viðskiptum . Hækkun á gengi bréfa Marel var sú þriðja mesta í viðskiptum dagsins , eða um 0,50% , í 218 milljóna króna viðskiptum sem jafnframt voru þau mestu með eitt félag í kauphöllinni í dag . Fór gengi bréfanna í 606,00 krónur . Eins og Viðskiptablaðið sagði frá í gær fór gengi bréfa félagsins þá yfir 600 stiga í annað sinn , og hefur hækkun gengis bréfa félagsins á árinu numið nálega tveimur þriðju . Brim viðskiptin ekki inn í viðskiptum dagsins Næst mestu viðskiptin voru skráð með gengi bréfa Brim , eða fyrir 212 milljónir króna , og lækkaði það um 2,60% , niður í 37,50 krónur í viðskiptunum . Var það jafnframt mesta lækkunin á einu félagi í viðskiptum dagsins . Eftir lokun markaða var tilkynnt um nærri 1,8 milljarða viðskipti með bréf félagsins á genginu 38 krónur , þar sem félag Guðmundar Kristjánssonar forstjóra Brim , fór niður fyrir 50% eignarhlut með sölu til félags í eigu bróður hans Hjálmars Þórs Kristjánssonar . Gengi fimm félaga stóð í stað í viðskiptum dagsins , það er Iceland Seafood , Heimavalla , TM , Eimskipafélags Íslands og Icelandair . Öll önnur félög lækkuðu í viðskiptum dagsins , þó það dygi ekki til að vega upp á móti hækkun Sýn og Símans . Næst mest lækkun var á gengi bréfa Sjóvá , eða fyrir 1,28% í 74 milljóna króna viðskiptum , og fór það niður í 17,38 krónur . Evran stóð í stað en hinar krónurnar styrktust Gengi krónunnar styrktist gagnvart öllum helstu viðskiptamyntum sínum nema Norðurlandakrónunum þremur sem styrktust og evrunni sem stóð í stað í 134,95 króna kaupgengi . Sænska krónan styrktist mest , eða um 0,49% , upp í 12,773 krónu kaupgengi . Breska sterlingspundið veiktist mest , eða um 0,39 , og kostar það nú 157,40 krónur . Bandaríkjadalurinn veiktist um 0,07% gagnvart krónu og kostar nú 122,53 krónur .